
A gerinc görbületek és a pelvico-lumbo-hip komplexum funkcionális vizsgálata, izomegyensúly fejlesztése középiskolások körében

Kulcsszavak: Testtartás; Prevenció; Középiskolások; Izomegyensúly; PLH-Komplexum
Bevezetés: A mozgásszegény életmód, valamint a képernyő előtt ülve töltött hosszú idő
funkcionális testtartásbeli eltérést okozhatnak. A gerinc saggitális görbületei eltérhetnek a
fiziológiástól és a pelvico-lumbo-hip komplexum funkcionális eltérései következhetnek be.
Célok/Hipotézisek: Feltételeztük, hogy a tesztjeink a fiziológiás értékekhez képest eltérést
mutatnak a vizsgált gimnazista tanulók körében. Célkitűzésünk volt, hogy felmérjük
körükben a pelvico-lumbo-hip komplexum és a gerinc esetleges funkcionális eltérésit és
egy célzott torna program biztosításával pozitívan befolyásoljuk az előzetesen felmért
paramétereket.
Módszerek: A vizsgálandó csoportot a Tóth Árpád gimnázium 11. c és d osztályos 35 lány
tanulója alkotta. A gyerekek testtartását (Fal-occiput távolság teszt, Delmas index, Scapula
anglus inferiorainak egymáshoz és gerinchez viszonyított helyzete), a vázizmok
flexibilitását (Ujj-talaj távolság teszt, 90-90 Knee Extension teszt, Sit and Reach teszt), az
ízületek mozgásterjedelmét (Schober I – II, Kobra és Szfinx tesztek, Törzs lateral flexió és
a Mellkaskitérés vizsgálata) és az izmok erő-állóképességét (Anterior Plank teszt) objektív
tesztek segítségével mértük fel. A tanulók egy 26 kérdésből álló online kérdőívet töltöttek
ki a fizikai aktivitás mértékéről, az ülve töltött órák számáról és az esetleges mozgásszervi
panaszaikról. A tornaprogramot 6 héten keresztül, szeptember-október hónapokban, heti 2
alkalommal biztosítottuk, mely során nagy hangsúlyt fektettünk az agonista-antagonista
izomegyensúly megteremtésére a gerincet stabilizáló izmok célzott erősítése és nyújtása
révén.
Eredmények: A tornaprogram utáni vizsgálatok során azt tapasztaltuk, hogy a testtartásra
vonatkozó paraméterek, illetve az izmok nyújthatósági értékei is javulást mutattak.
Látványos javulást tapasztaltunk a Schober I teszt (p(jobb és bal old. pÖsszességében a 13 objektív teszt közül 10 esetben tapasztaltunk szignifikáns változást.
Összefoglalás/Következtetés: Eredményeink megerősítették, hogy már tinédzser korban is
időt kell fordítanunk a testtartás fejlesztésére. Tornaprogramunk részben sikeresnek
tekinthető, viszont annak érdekében, hogy tartós javulást érhessünk el, illetve megelőzzük
a felnőttkori funkcionális gerinc problémák és strukturális elváltozások megjelenését, a
tornaprogram mindennapi életükbe történő beépítését tartjuk szükségesnek.



